Efemeriidiaeg
Efemeriidiaeg on ühtlaselt kulgev aeg, mille alusel koostatakse efemeriidid ehk astronoomilised kalendrid. Efemeriidiaja ühiku ‒ efemeriidisekundi ‒ pikkus on 1/31556925,9747 troopilisest aastast 1900. Efemeriidiaja mõistet hakati rakendama 1960. a, pärast Maa pöörlemise ebakorrapärasuste avastamist. Alates 1972. aastast asendab efemeriidiaega rahvusvaheline aatomiaeg.